Nulu Tahan

**Nulu Tahan** nopo nga titik bobos takawas id Semenanjung Malaysia miampai kinawas do 2,187 m (7,175 kaki) id sawat do tipong rahat, id piolitan do Pahang om nogi Kelantan, miampai timpak dau nopo nga poinladsong id boogian Pahang. Nulu diti nopo nga soboogian do Taman Pogun id watas Jerantut id Pahang, watas Gua Musang id Kelantan om watas Hulu Terengganu id Terengganu. Nulu diti nopo nga soboogian mantad ko' Banjaran Tahan id Nulu Tenasserim om otutunan kopio montok tutumakad songkinoyonon.

Roiton o Nulu Tahan sabaagi iso wayaan di apagon kopio wayaan id Semenanjung Malaysia.

## Ngaran
Hogot 'tahan' id suang do boros Melayu nopo nga kirati do antaban", kiwaa nogi iso susuyan rakyat kokomoi do nuluhan diti i tamangan do duo tinan beruk tagayo tu' kiwaa torobong ajaib i kaanu manahak kuasa kumaa isai-isai montok mongolon do kakamoi suai sumiliu do amas om perak.

Otutunan nogi iti sabaagi Nulu Rotan (*Gunung Rotan*) toi ko' Nulu Ulu Tanom (nulu nontodon do Bawang Tanum) id kotonobom; lohowon do tulun Kelantan o nulu diti sabaagi Nulu Siam (*Gunung [[Siam]]*).

## Wayaan
Kiwaa tolu wayaan kumaa id timpak miagal do:

* Kuala Tahan-Kuala Tahan
* Merapoh-Kuala Tahan toi ko'Kuala Tahan-Merapoh
* Merapoh-Merapoh

Denai klasik Kuala Tahan nopo nnga iso denai bobos otuo om bobos olumis. Pamanahon mongoi om gumuli nopo nga koubasan no maganu timpu turu tadau. Nuru do maya o tutumakad do piipiro rabung beralun om dumarapas do piipiro bawang pogulu korikot id indokodon do tumakad montok tumakad id timpak. Sokiro au kabagal o taang kolidasan fizikal toi ko' aiso pinludaan di ogonop, sunudan o tutumakad do au minsingumbal montok tumakad id Nulu Tahan.

Duo po kawagu wayaan nopo nga mantad Merapoh (Bawang Relau). Wayaan Merapoh-Merapoh nopo nga lobi oniba mantad ko' i duo wayaan suai. Pamanahon gumuli id denai Merapoh nopo nga maganu timpu 3-4 tadau. Wayaan mantad Kuala Tahan kumaa Merapoh (miagal nogi sokiro sumoguli) nopo nga maganu timpu lobi kuang 5 tadau.

## Suhu
Nulu Tahan nopo nga kosiliu lobi osogit maamaso timpu totuong. Julat suhu nopo nga mantad 4 °C gisom 18 °C id pialatan do wulan Momuhau om Milatok, om 7 °C gisom 27 °C id pialatan do Mahas om Manom. Kosoliwan nogi o fros id timpak maamaso timpu pointantu.

## 1905 Ekspedisi Muzium Negeri-Negeri Melayu Bersekutu
Di toun 1905, momuruan Muzium Negeri-Negeri Melayu Bersekutu, i Leonard Wray Jnr, om kurator Muzium Selangor Herbert Robinson minomuruan do ekspedisi monimung montok muzium id Nulu Tahan.

Ekspedisi diti nopo nga pinopohompit do onom nohopod om limo tulun om nokoindalan solinaid limo tulan.  Dato’ To Muntri Idin om Penghulu Panglima Kakap Husin pinopoili do impohon pogulu do nokorikot o rombongan utama. Antakan di15 Madas, Bulang, Che Nik, Mat Aris, Mu’min om Robinson nopo nga tulun di kumoiso nokorikot id timpak.


Fail:Pulling_Boats_Up_The_Rapids_In_The_Tahau_River.jpg|alt=|Mamagayat do bot tumakad do jeram id bawang Tahan
Fail:Gunong_Tahau_From_Sixth_Camp.jpg|alt=|Nulu Tahan mantad kiim koonom

Fail:Chrysominla_strigula_malayana_(NML-VZ_31.12.14.146a)_collected_1905-07-19_collected_during_the_Federated_Malay_States_Museums_expedition_to_Gunung_Tahan.jpg|*Bar-throated minla*
Fail:Ficedula_hyperythra_sumatrana_(NML-VZ_31.12.14.71)_collected_1905-07-05_during_the_Federated_Malay_States_Museums_expedition_to_Gunung_Tahan.jpg|*Snowy-browed flycatcher* 
Fail:Zanclostomus_javanica_(NML-VZ_31.12.14.33a)_collected_1905-06-08_during_the_Federated_Malay_States_Museums_expedition_to_Gunung_Tahan.jpg|*Red-billed malkoha*


## Galeri Tutumakad

Fail:River_Crossing_Near_Kuala_Juram,_Gunung_Tahan.jpg|Sumoborong o tutumakad miinsomok do Kuala Juram
Fail:Sunset_near_Kem_Botak,_Gunung_Tahan.jpg|Tadau tumonob miinsomok do Kem Botak
Fail:View_Near_Kem_Botak,_Gunung_Tahan.jpg|Kopokitanan do minsusuab id somok do Kem Botak
Fail:Unnamed_Lesser_Peak,_Gunung_Tahan._Snapped_from_Kem_Botak.jpg|Timpak tokoro i au pinungaranan, okito mantad Kem Botak
Fail:Signboard_at_the_Peak_of_Gunung_Tahan.jpg|Papan tand' id timpak.  Noidu no o taap gama do au atantu o kowoowoyoon tawan mantad piipiro toun nakatalib
Fail:Either_Teku_Valley_or_Tahan_Valley._Snapped_from_Somewhere_Above_Kem_Gedung.jpg|Lembah Teku, id sawat do Kem Gedung
Fail:Kem_Gedung,_Gunung_Tahan.jpg|Kem Gedung
Fail:Descent_via_Gunung_Tangga_Lima_Belas.jpg|Lintuhunon di otidong maya do tukad bosi id Nulu Tangga Lima Belas
Fail:Usnea_near_the_Peak_of_Gunung_Tahan.jpg|*Usnea* miinsomok do timpak
Fail:Orchids_Near_the_Peak_of_Gunung_Tahan.jpg|Tusak orkid miinsomok do timpak
Fail:Rafflesia_at_Gunung_Tahan.jpg|*[[Rafflesia]]* miinsomok do Kem Wray


## Intangai nogi

* Katayadan do nulu id Malaysia
* Katayadan do nulu id Asia Kabaatan Kosilahon
* Katayadan do ultras id Asia Kabaatan Kosilahon

## Sukuon

## Noputan labus

* "Gunung Tahan, Malaysia" on Peakbagger